Gran Canaria er tilvalinn áfangastaður fyrir kylfinga ! Frábært loftslag þar sem gott er að spila golf alla daga ársins . Gist er á Sheraton Salobre – Golf Resort flott 5 stjörnu hótel staðsett sunnarlega á Kanarí . Umhverfið er hið glæsilegasta en tveir 18 holu golfvellir eru á svæðinu og er útsýni annað hvort upp til fjalla eða til sjávar . Á Salobre Hotel Resort & Serenity eru tveir 18 holu golfvellir , Old Course og New Course . Old Course , sem er hannaður af Roland Favre , opnaði fyrir almenning ári 1999 . Völlurinn er par 71 og spilast 5825 metrar af gulum teigum og 4502 metrar af rauðum teigum . Þó svo að Old Course sé ekki sérstaklega langur er hann frekar þröngur og býður upp fjölbreyttar brautir . Það er því mikilvægt að vera beinn af teig og fær í innáhæggum . Frábært útsýni er frá vellinum til sjós og fjalla , Roland lagði sig fram við að hanna völlinn þannig að umhverfið fengi að njóta sín . New Course var opnaður fyrir spil árið 2008 . Völlurinn er par 70 og hannaður af Ron Kirby . Af gulum teigum spilast völlurinn 5239 metrar og 4368 metrar af rauðum teigum . Þó völlurinn sé stuttur er hann mjög hæðóttur og því mikið um snúin högg hvort sem um er að ræða teighögg eða innáhögg . Utan brautanna er yfirborðið undirlagt af hrauni og því mikilvægt að halda kúlunni í leik allan tímann . Ef ekki er mikil hætta á að skorið verði ansi hátt . Hótelið Hótelið samanstendur af 313 herbergjum í tímalausri hönnun og er hvert herbergi með svalir . Á svæðinu eru einnig nokkrar sundlaugar , allar hannaðar til að virðast fljóta yfir landslagið , barir og veitingastaðir sem bjóða upp á flott úrval . Heilsuræktin bíður upp á útsýni yfir Maspalomas hæðirnar , á hótelinu er einnig Aloe Spa þar sem Aloe vörur úr nágrenninu eru notaðar í meðferðir sem eru í boði . Ýmis konar afþreying er einnig í boði , til að mynda yoga , körfubolti , hjólreiðar og fótbolti , að frátöldu golfinu . Herbergin eru öll með sérverönd eða svölum með útsýni yfir golfvöllinn og fjöllinn . Þau eru snyrtilega innréttuð með plasma sjónvörpum og ókeypis WiFi . Sjö veitingastaðir / barir eru á hótelinu . Sens veitingastaðurinn er með morgunverðar - og kvöldverðarhlaðborð og leggur áherslu á að hafa það ferskarsta sem til er . Casa Salobre er með frábært útsýni yfir suður golfvöllinn og býður upp á gómsæta rétti að hætti Miðjarðarhafsins . Camaleon Market Cuisine einstaka matargerð með árstíðabundnum réttum . Verð og dagsetningar Innifalið í verði : Beint flug fram og til baka , flugvallagjöld og skattar , ferðataska og handfarangur , gisting , morgunmatur , akstur til og frá flugvelli , 6 golfdagar á Salobre Golf ( 3 á Old Course og 3 á New Course ) , og golfsett með farangri . Ekki innifalið í verði : Athugið að ekki er boðið upp á fararstjórn .